**Ministru kabineta noteikumu projekta**

**“Noteikumi par valsts noteikto braukšanas maksas atvieglojumu saņēmēju informācijas sistēmu” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums**  |
| Mērķis, risinājums un projekta spēkā stāšanās laiks (500 zīmes bez atstarpēm) | Lai nodrošinātu caurskatāmu valsts budžeta līdzekļu izlietojumu valsts noteikto braukšanas maksas atvieglojumu kompensēšanai, tai skaitā ieviestu precīzu izmantoto braukšanas maksas atvieglojumu jeb veikto attiecīgo bezmaksas braucienu uzskaiti, projekts paredz, ka līdz 2019.gada 1.janvārim tiek izveidota braukšanas maksas atvieglojumu saņēmēju valsts informācijas sistēma (turpmāk — informācijas sistēma). Par informācijas sistēmas izveidošanu, uzturēšanu, piekļuves nodrošināšanu, kā arī sistēmā iekļauto personas datu drošību ir atbildīga Valsts SIA “Autotransporta direkcija”.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Sabiedriskā transporta pakalpojumu likuma 14.1 pants un Ministru kabineta 2017. gada 4.aprīļa sēdes protokollēmuma (prot. 18 43. §) 4. un 6. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  |  2017.gada 9.novembrī Saeimā pieņemtais likums “Grozījumi Sabiedriskā transporta pakalpojumu likumā” paredz valsts informācijas sistēmas izveidi braukšanas maksas atvieglojumu administrēšanai. Saskaņā ar likumu informācijas sistēmā paredzēts iekļaut informāciju par personu aktuālajiem sociālajiem statusiem, kas ir par pamatu valsts noteikto braukšanas maksas atvieglojumu izmantošanai sabiedriskajā transportā, aktuālajiem izsniegtajiem identifikācijas līdzekļiem sabiedriskā transporta pakalpojumu izmatošanai un braukšanas maksas atvieglojumu saņēmēju veiktajiem braucieniem. Informācijas apstrādes mērķis ir valsts noteikto braukšanas maksas atvieglojumu administrēšana, kā arī informācijas apkopošana par personu braukšanas maksas atvieglojumu izmantošanai aktuālajiem identifikācijas līdzekļiem. Likums paredz, ka informācijas sistēmas pārzinis un personas datu apstrādes pārzinis ir VSIA “Autotransporta direkcija” (turpmāk – ATD). Likums paredz Ministru kabinetam noteikt informācijas sistēmas izveidošanas, uzturēšanas un izmantošanas kārtību, informācijas sistēmā iekļaujamo datu apjomu, datu iekļaušanas un saņemšanas kārtību, piekļuves nodrošināšanas kārtību, kā arī iekļauto datu apstrādes kārtību.  Ministru kabineta 2017.gada 4.aprīļa sēdē tika pieņemts lēmums atbalstīt Satiksmes ministrijas informatīvajā ziņojumā “Informatīvais ziņojums Par Ministru kabineta 2015.gada 31.marta noteikumu Nr.153 “Noteikumi par pasažieru kategorijām, kuras ir tiesīgas izmantot braukšanas maksas atvieglojumus maršrutu tīkla maršrutos” (turpmāk – MK noteikumi Nr.153) ieviešanu” (turpmāk – Satiksmes ministrijas informatīvais ziņojums) Atbilstoši Satiksmes ministrijas informatīvajā ziņojumā paredzēto braukšanas maksas atvieglojumu saņēmēju elektroniskās uzskaites un identifikācijas risinājumu, šīs valsts informācijas sistēmas izveide ir priekšnosacījums ar 2021.gadu paredzētās personu ar braukšanas maksas atvieglojumiem braucienu elektroniskās identifikācijas transportlīdzekļos ieviešanai. Ministru kabineta 2018.gada 27.marta sēdē ir pieņemts Vides aizsardzības un reģionālās attīstības ministrijas sagatavotais Informatīvais ziņojums "Par Atvieglojumu uzskaites koplietošanas risinājuma ieviešanu valsts un pašvaldību atvieglojumu administrēšanai". Lai ieviestu centralizētu Atvieglojumu uzskaites koplietošanas risinājumu valsts un pašvaldību pabalstu un atvieglojumu administrēšanai, ir piedāvāts izstrādāt atvērtu koplietošanas risinājumu VRAA infrastruktūrā, kas ietver Vienoto iedzīvotāju atvieglojumu karšu reģistru, Vienoto iedzīvotāju atvieglojumu reģistru un Atvieglojumu saņēmēju grupu savietotāju. Tā ietvaros paredzēts, ka:- tas netiek obligāti attiecināts uz valsts noteikto braukšanas maksas atvieglojumu saņēmēju administrēšanu valsts noteiktiem braukšanas maksas atvieglojumiem reģionālās nozīmes sabiedriskajā transportā;- to varēs savietot gan ar jau esošiem pašvaldībās ieviestiem norēķinu sistēmu risinājumiem, kurās izmantota maksājumu administrēšanas infrastruktūra (banku infrastruktūra), vai personificētām bezkontakta nebanku kartēm, gan identifikācijas līdzekļiem (eID, EIDAS), gan citiem norēķinu un identifikācijas risinājumiem, kas potenciāli varētu rasties, tostarp tiks nodrošināta integrācijas iespēja ar Satiksmes ministrijas (Autotransporta direkcijas) braukšanas maksas atvieglojumu saņēmēju uzskaites valsts informācijas sistēmu.Pēc Ministru kabineta noteikumu projektā minētās sistēmas izveides sadarbībā ar iesaistītajām ministrijām tiks turpināts darbs pie vienotas braukšanas maksas atvieglojumu saņēmēju identifikācijas un veikto braucienu uzskaites sistēmas izveides, kuras risinājums un identifikācijas līdzeklis (veids) atbilstoši Ministru kabineta 2017.gada 27.jūnija noteikumu Nr.371 “Braukšanas maksas atvieglojumu noteikumi” 15.punktam jānosaka līdz 2019.gada 31.decembrim, bet risinājums jāievieš līdz 2021.gada 1.janvārim. Noteikumu projektā nav noteikti konkrēti identifikācijas līdzekļu izsniedzēji, jo izstrādājamajam risinājumam jābūt tādam, kas pieļauj dažādu tehnisku līdzekļu lietošanu personas identifikācijai. Pēc attiecīgā risinājuma un identifikācijas līdzekļa noteikšanas, būs nepieciešams veikt attiecīgus grozījumus Ministru kabineta noteikumos Nr.371 “Braukšanas maksas atvieglojumu noteikumi”. Satiksmes ministrijas informatīvajā ziņojumā piedāvātais braukšanas maksas atvieglojumu saņēmēju uzskaites sistēmas risinājums tiek ieviests pakāpeniski, paredzot, ka ATD līdz 2018. gada 30.jūnijam izveido valsts informācijas sistēmu valsts noteikto braukšanas maksas atvieglojumu saņēmēju kontroles nodrošināšanai, kurā tiek apkopoti dati par personu, kuras ir tiesīgas izmantot valsts noteiktos braukšanas maksas atvieglojumus maršrutu tīkla maršrutos, aktuālo statusu un to aktuālajiem statusu pamatojošajiem identifikācijas līdzekļiem transportlīdzeklī (piemēram, apliecībām, kartēm). Sistēmā tiks nodrošināta informācija par personai paredzētajiem braukšanas maksas atvieglojumu izmantošanas nosacījumiem atbilstoši normatīvajos aktos noteiktajam, tostarp braukšanas maksas atvieglojuma apmērs un informācija par iespēju izmantot braukšanas maksas atvieglojumu personas pavadonim. Satiksmes ministrijas informatīvā ziņojuma saskaņošanas starpinstitūciju sanāksmē, kas notika 2016.gada 12.septembrī un kurā piedalījās Satiksmes ministrijas, Vides aizsardzības un reģionālās attīstības ministrijas, Latvijas pašvaldību savienības, Latvijas lielo pilsētu asociācijas, pilsētu, kurās ir ieviesta elektroniskā identifikācijas sistēma (Rīga, Jelgava), Liepājas pilsētas pašvaldības un Latvijas Pasažieru pārvadātāju asociācijas pārstāvji, tika panākta vienošanās, ka ATD veidojamās sistēmas risinājums neparedz mainīt pašvaldību esošās lokālās sistēmas, bet pašvaldības var brīvprātīgi iesaistīties un papildus nodrošināt valsts apmaksātos braucienus pasažieriem ar noteiktajiem braukšanas maksas atvieglojumiem ar citiem norēķinu un uzskaites līdzekļiem (piemēram, Rīgas pilsētas e-talons, Jelgavnieka karte). Sistēmā paredzēts apstrādāt informāciju par normatīvajos aktos par braukšanas maksas atvieglojumiem valsts apmaksājamo braukšanas maksas atvieglojumu saņemšanai paredzēto aktuālo personas sociālo statusu apliecinošo dokumentu (invaliditātes apliecība, apliecība sociālo garantiju nodrošināšanai, politiski represētās personas apliecība, nacionālās pretošanās kustības dalībnieka apliecība, Latvijas Goda ģimenes apliecība), kā arī informāciju par šai personai pašvaldību pilsētas nozīmes maršrutos ieviestajās pasažieru braucienu elektroniskās uzskaites sistēmās izmantojamajiem identifikācijas līdzekļiem un sistēmas tālākās ieviešanas posmos paredzētajiem valsts noteiktajiemidentifikācijas līdzekļiem. Saskaņā ar Ministru kabineta 2017.gada 4.aprīļa sēdes protokola (Nr.18 43§) 4.punktu ne vēlāk kā līdz 2019.gada 31.decembrim nepieciešams noteikt valsts noteikto braukšanas maksas atvieglojumu saņēmēju elektroniskās identifikācijas risinājumu, kas pieļauj dažādu tehnisku līdzekļu lietošanu personas identifikācijai. Sistēmā tiks apstrādāta informācija par valsts noteiktajiem identifikācijas līdzekļiem braukšanas maksas atvieglojumu saņemšanai, pēc šādu identifikācijas līdzekļu noteikšanas. Valsts noteikto braukšanas maksas atvieglojumu saņēmēju elektroniskās identifikācijas risinājuma izstrādes procesā tiks noteikti nepieciešamie sistēmas darbībai nepieciešamie elementi un to aptuvenās ieviešanas izmaksas, kā arī tiks veikti nepieciešamie grozījumi normatīvajos aktos, kas regulē braukšanas maksas atvieglojumu piemērošanas un kontroles jautājumus. Valsts informācijas sistēmā paredzēta personu datu par attiecīgā statusa aktualitāti saņemšanai no datu turētājiem - Pilsonības un migrācijas lietu pārvaldes (turpmāk – PMLP), Veselības un darbspēju ekspertīzes ārstu valsts komisijas (turpmāk – VDEĀVK), Valsts bērnu tiesību aizsardzības inspekcijas (turpmāk – VBTAI) un Sabiedrības integrācijas fonda (turpmāk – SIF), kā arī informācija no republikas nozīmes pilsētu pašvaldībām par to ieviestajiem personu ar valsts noteiktiem braukšanas maksas atvieglojumiem elektroniskajiem identifikācijas līdzekļiem un ar tiem identificētajiem šo personu braucieniem pilsētas nozīmes maršrutos saņemšana. Pēc valsts noteikto braukšanas maksas atvieglojumu saņēmēju elektroniskās identifikācijas risinājuma ieviešanas reģionālās nozīmes maršrutos (saskaņā ar Ministru kabineta 2017. gada 4.aprīļa sēdes protokollēmuma (prot. 18 43. §) 6. punktu risinājums jānosaka līdz 2019.gada 31.decembrim), sistēmā tiks apkopoti dati arī par personām izsniegtajiem identifikācijas līdzekļiem un personu identificētajiem braucieniem reģionālās nozīmes maršrutos. Informācijas sistēmā iekļautos datus būs tiesības izmantot normatīvajos aktos noteikto funkciju veikšanai sabiedriskā transporta pakalpojumu pasūtītājiem (ATD un republikas nozīmes pilsētu pašvaldībām). Informācijas sistēmā iekļautos datus sistēmā glabās trīs gadus pēc tam, kad persona, kurai bijušas tiesības izmantot braukšanas maksas atvieglojumus maršrutu tīkla maršrutos, ir zaudējusi attiecīgo sociālo statusu un pēc minētā termiņa beigām personas dati sistēmā tiks dzēsti. Šāds datu glabāšanas termiņš ir noteikts Sabiedriskā transporta pakalpojumu likuma 14.1 panta ceturtajā daļā un tas ir saistīts ar līdzšinējo valsts budžeta līdzekļu izlietošanas uzraudzības un kontroles praksi, ka attaisnojošie dokumenti un informācija par finanšu līdzekļu izlietošanas pamatotību tiek pārbaudīta par vismaz trim pēdējiem gadiem. Šo trīs gadu laikā netiks veikta pilna datu apstrāde – netiks veikta datu rediģēšana, vākšana vai pārveidošana.  Informācijas sistēmā apstrādās informāciju no VDEĀVK, VBTAI, PMLP un SIF par personai piešķirto sociālo statusu, kā arī no pašvaldību elektroniskajām braucienu uzskaites sistēmām saņemtos datus par valsts atvieglojuma saņēmēju tādā apmērā, kāds ir nepieciešams, lai nodrošinātu ATD funkciju izpildi, kas paredzēta normatīvajos aktos attiecībā uz braukšanas maksas atvieglojumu administrēšanas maršruta tīkla maršrutos nodrošināšanu. Proti, sistēmā būs apstrādāti šādi personas dati – vārds, uzvārds, personas kods, sociālais statuss, piešķirtā sociālā statusa termiņš (ja tāds ir paredzēts) un informācija par izsniegto identifikācijas līdzekli vai apliecību. Informācija tiks salīdzināta ar braucienu elektroniskās uzskaites datiem. Minētais datu apjoms ir pamatots ar nepieciešamību nodrošināt braukšanas maksas atvieglojumus maršruta tīkla maršrutos atvieglojuma saņēmējam, kā arī nepieciešamību nodrošināt braucienu ar braukšanas maksas atvieglojumiem kompensēšanai paredzēto valsts budžeta līdzekļu likumīgu izmantošanu.Attiecībā uz sistēmā iekļaujamās informācijas par personai izsniegtā sociālo statusu apliecinošā dokumenta termiņu, kā arī piešķirtā sociālā statusa termiņu noteikumu projekts paredz atsauci, ka tas sistēmā tiek norādīts, ja statusam, vai dokumentam šāds termiņš ir paredzēts. Piemēram, Ministru kabineta 2013.gada 9.jūlija noteikumu Nr.378 “Noteikumi par Iedzīvotāju reģistrā iekļaujamo ziņu apjomu” 2.26.apakšpunktā ir noteikts, ka par politiski represētās personas vai nacionālās pretošanās kustības dalībnieka statusu Iedzīvotāju reģistrā iekļauj šādas ziņas: 1) ziņas par lēmumu (pieņemšanas datums, numurs, izdevējiestāde); 2) ziņas par apliecību (izdošanas datums, numurs, izdevējiestāde). Tādējādi, Iedzīvotāju reģistrā netiek uzkrātas ziņas par politiski represētās personas un nacionālās pretošanās kustības dalībnieka statusa termiņu un statusu apliecinošā dokumenta derīguma termiņu. Šādi termiņi nav paredzēti minēto personu statusu regulējošajos normatīvajos aktos. Likums “Par politiski represētās personas statusa noteikšanu komunistiskajā un nacistiskajā režīmā cietušajiem” neparedz politiski represētās personas statusa terminētu noteikšanu, savukārt atbilstoši Ministru kabineta 2011.gada 28.jūnija noteikumu Nr.504 “Politiski represēto personu apliecību izsniegšanas, uzskaites un izmantošanas kārtība” 6.punktam politiski represētās personas apliecībā netiek iekļauta informācija par apliecības derīguma termiņu, proti, tā ir beztermiņa. Tāpat arī likums “Par nacionālās pretošanās kustības dalībnieka statusu” neparedz termiņu nacionālās pretošanās kustības dalībnieka statusam, kā arī atbilstoši Ministru kabineta 1997.gada 13.maija noteikumu Nr.178 “Noteikumi par nacionālās pretošanās kustības dalībnieku uzskaiti un nacionālās pretošanās kustības dalībnieka apliecības un krūšu nozīmes izsniegšanu un uzskaiti” 7.1.apakšpunktam nacionālās pretošanās kustības dalībnieka apliecībā netiek iekļautas ziņas par apliecības derīguma termiņu. Lai nodrošinātu minētās funkcijas izpildi, ATD ir nepieciešama informācija par personu – vārds un uzvārds, personas kods, lai identificētu atvieglojuma saņēmēju; informācija par personas sociālo statusu un tā aktualitāti, jo tikai normatīvajos aktos noteiktajām personām ir tiesības uz braukšanas maksas atvieglojumiem maršruta tīkla maršrutos, bet atsevišķām kategorijām paredzētas tiesības uz braukšanas maksas atvieglojumu arī to pavadošām personām (ATD saņems informāciju par sociālā statusa veidu, piem., personai ir I vai II grupas invaliditāte, statusa derīguma termiņš); informācija par izsniegtajām un anulētajām statusu apliecinošajām apliecībām, lai kontrolētu izmantoto braukšanas maksas atvieglojumu maršruta tīkla maršrutos apjomu.Tā kā datu saņemšana VDEĀVK, VBTAI, PMLP un SIF notiek normatīvajā aktā noteiktā valsts pārvaldes uzdevuma izpildes ietvaros, tā veicama bez maksas. Republikas nozīmes pilsētu pašvaldības noteikumu projektā noteiktos datus par pašvaldības izsniegtajiem identifikācijas līdzekļiem, tajos veiktajām izmaiņām un personu identificētajiem braucieniem sistēmā iesniedz bez maksas. Republikas nozīmes pilsētu pašvaldībām ir tiesības bez maksas saņemt no sistēmas informāciju, lai nodrošinātu to braucienu elektronisko uzskaiti, ko pilsētas nozīmes maršrutos veikuši pasažieri ar valsts noteiktiem braukšanas maksas atvieglojumiem un kuru braucieni tiek kompensēti no valsts budžeta. Lai nodrošinātu informācijas sistēmā iekļaujamās informācijas sniegšanu elektroniskā veidā, ATD un datu par personai piešķirto sociālo statusu devēji (VDEĀVK, VBTAI, PMLP un SIF) slēgs starpresoru vienošanos, kurā ietvers iesniedzamo datu apjomu, to iesniegšanas nosacījumus, termiņus un kārtību; identifikācijas un autentifikācijas kārtību; datu drošības un personu datu aizsardzības noteikumus; informācijas sistēmas pieejamības parametrus; sadarbspējas tehniskos parametrus.  Noteikumu projektā paredzētajā sistēmā pilsētas nozīmes maršrutu pasūtītājiem (pašvaldībām) tiks nodrošināta piekļuve sistēmā iekļautajai informācijai, noslēdzot līgumu ar ATD, kurā paredz iesniedzamo un saņemamo datu apjomu, to iesniegšanas nosacījumus, termiņus un kārtību; identifikācijas un autentifikācijas kārtību; datu drošības un personu datu aizsardzības noteikumus, informācijas sistēmas pieejamības parametrus, sadarbspējas tehniskos parametrus. Datu apmaiņas risinājums starp ATD un pašvaldībām, kā arī SIF un VBTAI tiks realizēts, izmantojot informācijas sistēmu savietotāju, savukārt datu apmaiņas risinājums ar PMLP un VDEĀK tiks realizēts, izmantojot tiešās integrācijas risinājumu, jo PMLP gadījumā valsts informāciju sistēmu savietotājs nespēj nodrošināt datu monitoringa iespējas, kā arī pašlaik caur savietotāju nav realizēta politiski represēto personu un pretošanās kustības dalībnieku datu apmaiņa. Savukārt VDEĀVK, lai taupītu finanšu līdzekļus un varētu iekļauties laika ietvarā, veiks jau esoša datu integrācijas risinājuma papildināšanu ar nepieciešamajiem datu laukiem. Datu apmaiņas risinājuma izveide caur informācijas sistēmu savietotāju nav realizējama nepieciešamajā laikā. Gadījumā, ja braukšanas maksas atvieglojumu uzskaites sistēmai nepieciešamie dati no PMLP un VDEĀVK būs pieejami izmantojot valsts informācijas sistēmu savietotāju, Autotransporta direkcija veiks braukšanas maksas atvieglojumu uzskaites sistēmas pielāgojumus piešķirtā informācijas sistēmas uzturēšanas finansējuma ietvaros. Sistēmā tiks nodrošināta datu apmaiņa tikai starp likumā noteikto personu loku. Tiek paredzēts, ka piekļuve informācijas sistēmā tiks nodrošināta par pasažieru un bagāžas pārvadāšanas kontroli normatīvajos aktos noteiktām atbildīgajām personām (pasūtītāja vai pārvadātāja kontroles dienesti vai to pilnvarotas personas). Veicot sabiedriskā transporta pakalpojumu izpildes kontroli transportlīdzekļos (biļešu kontrole), kontrolējošais personāls varēs piekļūt sistēmas datiem tiktāl, lai, ievadot statusu apliecinošās apliecības identifikācijas datus elektroniskā ierīcē, varētu pārliecināties, vai tā derīga sabiedriskā transporta pakalpojuma izmantošanas brīdī un izsniegta konkrētai personai (vārds, uzvārds). Noteikumu projektā tiks noteikts, ka VDEĀVK, VBTAI, PMLP un SIF informāciju par personai piešķirto sociālo statusu un republikas pilsētas pašvaldības informāciju par izsniegtajiem identifikācijas līdzekļiem iesniegs ATD ne vēlāk kā nākamajā dienā pēc statusa piešķiršanas (lēmuma pieņemšanas) vai identifikācijas līdzekļa izsniegšanas. Informāciju par sociālā statusa izmaiņām un izmaiņām, kas saistītas ar identifikācijas līdzekļa spēkā esamību, minētām iestādēm un republikas pilsētas pašvaldībām būs jāaktualizē vismaz reizi diennaktī, nosūtot attiecīgu informāciju ATD ietveršanai sistēmā.  |
| 3. | Projekta izstrādē iesaistītās institūcijas | Satiksmes ministrija, VISA “Autotransporta direkcija”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums attiecas uz Satiksmes ministriju (VSIA „Autotransporta direkcija”), Labklājības ministriju (Veselības un darbspēju ekspertīzes ārstu valsts komisiju, Valsts bērnu tiesību aizsardzības inspekciju, Iekšlietu ministriju (Pilsonības un migrācijas lietu pārvaldi), Pārresoru koordinācijas centru (Sabiedrības integrācijas fondu), republikas nozīmes pilsētu pašvaldības, kuras ir sabiedriskā transporta pakalpojumu pasūtītājas, kā arī pasažieru un bagāžas pārvadājumus kontrolējošām personām |
| 2. | Tiesiskā regulējuma ietekme uz tautsaimniecību un administratīvo slogu | Mērķgrupām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Nav attiecināms. |
| 4. | Atbilstības izmaksu monetārs novērtējums | Nav attiecināms. |
| 5. | Cita informācija | Nav attiecināms. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018. gads | Turpmākie trīs gadi (*euro*) |
| 2019 | 2020 | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | Saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 86 000 | 0 | 86 000 | 0 | 86 000 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 86 000 | 0 | 86 000 | 0 | 86 000 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 86 000 | 77138 | 86 000 |  | 86 000 |  | 0 |
| 2.1. valsts pamatbudžets | 86 000 | 77138 | 86 000 |  | 86 000 |  | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -77138 | 0 |  | 0 |  |  |
| 3.1. valsts pamatbudžets | 0 | -77138 | 0 |  | 0 |  |  |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 77138 | 0 | 0 | 0 | 0 | 0 |
| 5. Precizēta finansiālā ietekme |  0    | 0  | 0    | 0  | 0    | 0  | 0  |
| 5.1. valsts pamatbudžets | 0  | 0  | 0  | 0  |
| 5.2. speciālais budžets | 0  | 0  | 0  | 0  |
| 5.3. pašvaldību budžets | 0  | 0  | 0  | 0  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Sistēmas izstrāde un uzturēšana tiek nodrošināta par ATD jau piešķirtajiem finanšu līdzekļiem, kas paredzēti līdz 2020.gadam ieskaitot. ATD budžeta atlikums 2017.gadā no iepriekšējā periodā piešķirtā finansējuma sistēmas ieviešanai 142 790 EUR un ATD budžetā paredzētais finansējums sistēmas ieviešanai un uzturēšanai 2017., 2018., 2019.gadā un 2020.gada bāzes izdevumos 86 000 EUR katru gadu atbilstoši likumam “Par vidēja termiņa budžeta ietvaru 2017., 2018. un 2019.gadam” un likumam “Par valsts budžetu 2017.gadam”, kā arī atbilstoši Ministru kabinetā 2017.gada 23.martā apstiprinātajiem bāzes izdevumiem (prot. Nr.15 2.§ 12.punkts).Sistēmas pilnveidošanai un apmaiņas nodrošināšanai ar jaunizveidojamo valsts informācijas sistēmu papildus nepieciešams finansējums 77138 *euro*: Pilsonības un migrācijas lietu pārvalde 24.11.2017 vēstulē Nr. 24/1-42/3912e sniedz precizētu informāciju :Lai Autotransporta direkcija varētu saņemt datus par personām, kuras ir tiesīgas izmantot braukšanas maksas atvieglojumus, no Pārvaldes pārziņā esošās informācijas sistēmas „Iedzīvotāju reģistrs”, Pārvaldei nepieciešams papildus finansējums izmaiņu izstrādei saistībā ar datu nodošanu, tas ir, programmatūras papildinājumu izstrādei un uzturēšanai, budžeta apakšprogrammā 11.01.00 “Pilsonības un migrācijas lietu pārvalde” 2018. gadā 43 560 *euro* (pamatkapitāla veidošana (EKK 5000), no 2019. gada un turpmāk ik gadu sistēmas uzturēšanai – 3 267 *euro* (preces un pakalpojumi (EKK 2000)), tajā skaitā:1. ārējo saskarņu izveidošanai 21 780 *euro:*

450 *euro*  x 40 cilvēkdienas = 18 000 x 1,21 (PVN) = 21 780 *euro* (EKK 5121 “Datorprogrammas”):* 450 *euro* – samaksa par vienu cilvēkdienu (saskaņā ar aktuālo pakalpojuma līgumu) bez PVN;
* 40 cilvēkdienas – apjoms noteikts vadoties no iepriekš veiktajiem programmatūras izstrādes un uzlabošanas darbu veikšanai nepieciešamajiem laika, darba un izmaksu apjomiem;
1. politiski represēto personu un nacionālās pretošanās kustības dalībnieku statusa maiņas monitoringa risinājumu izstrādei 21 780 *euro:*

450 *euro* x 40 cilvēkdienas = 18 000 x 1,21 (PVN) = 21 780 *euro* (EKK 5121 “Datorprogrammas”):* 450 *euro* – samaksa par vienu cilvēkdienu (saskaņā ar aktuālo pakalpojuma līgumu) bez PVN;
* 40 cilvēkdienas – apjoms noteikts vadoties no iepriekš veiktajiem programmatūras izstrādes un uzlabošanas darbu veikšanai nepieciešamajiem laika, darba un izmaksu apjomiem;
1. 3 267 *euro* Iedzīvotāju reģistra informācijas sistēmas uzturēšanai:

450 *euro* x 6 cilvēkdienas = 2 700 x 1,21 = 3 267 *euro* (EKK 2251 “Informācijas sistēmas uzturēšana”):* 450 *euro* – samaksa par vienu cilvēkdienu (saskaņā ar aktuālo pakalpojuma līgumu) bez PVN;
* 6 cilvēkdienas – apjoms noteikts vadoties no iepriekš veiktajiem programmatūras uzturēšanas, izstrādes un uzlabošanas darbu veikšanai nepieciešamajiem laika, darba un izmaksu apjomiem.

Saskaņā ar Iekšlietu ministrijas 31.01.2018. vēstuli Nr.1-57/267 informācijas sistēmas “Iedzīvotāju reģistrs” uzturēšanas izdevumi (3 267 euro) no 2019.gada tiks segti budžeta apakšprogrammai 11.01.00 “Pilsonības un migrācijas lietu pārvalde” piešķirto finanšu līdzekļu ietvaros.”Valsts bērnu tiesību aizsardzības inspekcijas (27.04.2018. vēstule Nr. 1-6/1682) informācijas sistēmu/datubāzu salāgošanai ar braukšanas maksas atvieglojumu saņēmēju elektroniskās uzskaites sistēmu provizorisko izdevumu apjoms, salīdzinot ar iepriekš sniegto informāciju, nav mainījies. Provizoriski darbu izpildei papildus nepieciešamais finansējums ir 14 520 *euro*. Automatizētās lietvedības sistēmas (ALS) pilnveidošanai un datu apmaiņas nodrošināšanai ar VSIA “Autotransporta direkcija” veidojamās braukšanas maksas atvieglojumu saņēmēju uzskaites sistēmu nepieciešams finansējums: * saskarnes realizācija aktuālo personas datu iegūšanai un izplatīšanai, izmantojot DIT tīmekļa servisu:

15 c/dienas x 400.00=6000.00 *euro* bez PVN; * ārējās saskarnes realizācija, nodrošinot ar datu iegūšanu un izplatīšanu veikto darbību auditāciju un pārskatāmību:

10 c/dienas x 400.00=4000.00 *euro* bez PVN; * servera sagatavošana datu izplatīšanai izmantojot DIT tīmekļa servisu un automātiska datu izplatīšanas regularitātes nodrošināšana

c/dienas x 400= 2000 *euro* bez PVN;Kopā bez PVN 12 000 euro, PVN 21% 2520 *euro*, kopā ar PVN 14 520 *eur*o.Aprēķini par nepieciešamajiem finanšu līdzekļiem balstās uz iespējamo darbu veicēju provizoriskiem aprēķiniem, ņemot vērā, ka šobrīd nav pieejama precīza tehniskā specifikācija un ir sniegtsvienīgi vispārīgs plānotās Braukšanas maksas atvieglojumu saņēmēju elektroniskās uzskaites sistēmas apraksts un shematisks zīmējums. Ņemot vērā, ka šobrīd nav zināms, kurš uzņēmums būs darbu veicējs, tad papildus izdevumi var rasties arī par licenci vai saistībā ar autortiesību jautājumiemVDEĀVK IIS (vēstule 17.04.2018. Nr. 1-11/964) pusē projektēšanai, izstrādei, testēšanai un ieviešanai nepieciešami līdz 2 mēneši. IIS esošo datu apmaiņas risinājuma pielāgošanai VSIA “Autotransporta direkcijas” veidojamās braukšanas maksas atvieglojumu saņēmēju uzskaites sistēmas prasībām, VDEĀVK nepieciešams papildus finansējums ir 19058 *euro*. Plānotais darbu apjoms ir līdz 35 cilvēkdienām: 450 euro x 35 = 15 750 *euro* bez PVN); PVN 21% 3308 *euro*, kopā ar PVN 19 058 *euro*. VDEĀVK IIS izmaiņu izstrāde var tik uzsākta tikai pēc datu apmaiņas tehnisko prasību saņemšanas no VSIA “Autotransporta direkcija” un savstarpējas saskaņošanas.Līdz ar to vienlaicīgi tiks virzīts Ministru kabineta rīkojuma projekts par 2018.gadam nepieciešamo papildu līdzekļu piešķiršanu ne vairāk kā 77 138 euro no valsts budžeta programmas 02.00.00 “Līdzekļi neparedzētiem gadījumiem”. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav attiecināms. |
| 8. Cita informācija | Atbilstoši Ministru kabineta 2017.gada 4.aprīļa sēdes protokollēmuma 11.punktam (prot.Nr.18 43.§): Iekšlietu ministrijai, Labklājības ministrijai un Sabiedrības integrācijas fondam līdz 2017.gada 20.aprīlim iesniegt Satiksmes ministrijā informāciju par 2017.gadam nepieciešamo finansējumu Pilsonības un migrācijas lietu pārvaldes, Veselības un darbspēju ekspertīzes ārstu valsts komisijas, Valsts bērnu tiesību aizsardzības inspekcijas un Sabiedrības integrācijas fonda  informācijas sistēmu/datubāzu pilnveidošanai un salāgošanai ar braukšanas maksas atvieglojumu saņēmēju elektroniskās uzskaites sistēmu. Satiksmes ministrijai normatīvajos aktos noteiktajā kārtībā sagatavot un pēc saskaņošanas ar Finanšu ministriju iesniegt izskatīšanai Ministru kabinetā rīkojuma projektu par līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem".  Vienlaikus 2017.gada 4.aprīļa sēdes 5.1.apakšpunktam Satiksmes ministrijai līdz 2017.gada 1.maijam noteiktā kārtībā iesniegt izskatīšanai Ministru kabinetā grozījumus Sabiedriskā transporta pakalpojumu likumā, paredzot  5.1. braukšanas maksas atvieglojumu saņēmēju uzskaites valsts informācijas sistēmas izveidi valsts noteikto braukšanas maksas atvieglojumu saņēmēju kontroles nodrošināšanai, kurā VSIA "Autotransporta direkcija" kā pārzinis apstrādā tādus personas datus no Veselības un darbspēju ekspertīzes ārstu valsts komisijas, Valsts bērnu tiesību aizsardzības inspekcijas, Sabiedrības integrācijas fonda un Pilsonības un migrācijas lietu pārvaldes, kas apliecina personas tiesības izmantot braukšanas maksas atvieglojumus, kā arī pašvaldību elektroniski sniegtās informācijas par valsts noteikto braukšanas maksas atvieglojumu saņēmēju braucieniem pilsētas nozīmes maršrutos analīzei; Likums “Grozījumi Sabiedriskā transporta pakalpojumu likumā” tika pieņemti Saeimā 22.11.2017. un attiecīgi 2017.gadā nebija tehniski iespējams uzsākt sistēmas izstrādi, tāpēc paredzētais finansējums no līdzekļiem neparedzētiem gadījumi 2017.gadā netika pieprasīts. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu |  Paziņojums par līdzdalības iespējām tiesību akta izstrādes procesā ievietots Satiksmes ministrijas tīmekļa vietnē 2017.gada 21.decembrī. |
| 2. | Sabiedrības līdzdalība projekta izstrādē | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam, sabiedrībai tiks dota iespēja rakstiski sniegt viedokli par noteikumu projektu tā izstrādes stadijā.  |
| 3. | Sabiedrības līdzdalības rezultāti | Iebildumi vai priekšlikumi nav iesniegti. |
| 4. | Cita informācija | Satiksmes ministrijas informatīvā ziņojuma, kas pieņemts zināšanai 2017.gada 4.aprīļa Ministru kabineta sēdē, sagatavošanas un saskaņošanas procesā Satiksmes ministrija darba grupās sadarbojās ar VSIA “Autotransporta direkcija”, Finanšu ministriju, Labklājības ministriju, Vides aizsardzības un reģionālās attīstības ministriju, Valsts kasi, Pārresoru koordinācijas centru, Pilsonības un migrāciju lietu pārvaldi, Sabiedrības integrācijas fondu, Valsts bērnu tiesību aizsardzības inspekciju, Veselības un darbspēju ekspertīzes ārstu valsts komisiju, Valsts reģionālās attīstības aģentūru, Latvijas pašvaldību savienību, biedrību “Latvijas Pasažieru pārvadātāju asociācija”, biedrību “Latvijas politiski represēto apvienība”, biedrību “Latvijas komercbanku asociācija”, invalīdu un viņu draugu apvienību “APEIRONS”, Latvijas Cilvēku ar īpašām vajadzībām sadarbības organizāciju SUSTENTO. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, VSIA „Autotransporta direkcija”, Labklājības ministrija (Veselības un darbspēju ekspertīzes ārstu valsts komisija, Valsts bērnu tiesību aizsardzības inspekcija), Iekšlietu ministrija (Pilsonības un migrācijas lietu pārvalde) un Pārresoru koordinācijas centrs (Sabiedrības integrācijas fonds), republikas nozīmes pilsētu pašvaldības. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde tiks veikta institūciju esošo funkciju ietvaros. |
| 3. | Cita informācija | Nav. |

Satiksmes ministrs U.Augulis

Vīza:

Valsts sekretārs K.Ozoliņš

Marinska 67028066

Karina.Marinska@sam.gov.lv

Ziemele-Adricka 67-28-36

Dana.Ziemele-Adricka@sam.gov.lv

Brice 67502866

Ilze.Brice@atd.lv